**Izziņa par atzinumos sniegtajiem iebildumiem**

|  |
| --- |
| Par Ministru kabineta noteikumu projektu "Grozījumi Ministru kabineta 2014. gada 28. oktobra noteikumos Nr. 666 "Darbības programmas "Izaugsme un nodarbinātība" 9.2.3. specifiskā atbalsta mērķa "Atbalstīt prioritāro (sirds un asinsvadu, onkoloģijas, bērnu (sākot no perinatālā un neonatālā perioda) aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai" īstenošanas noteikumi" |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | ***2021.gada 9.marta un 10.jūnija elektroniskā saskaņošana*** |
| Saskaņošanas dalībnieki: | A.Tomsone - Veselības ministrijas Investīciju un Eiropas Savienības fondu uzraudzības departamenta direktore |
| E. Kirsanovs - Finanšu ministrijas Eiropas Savienības fondu stratēģijas departamenta Cilvēkkapitāla attīstības nodaļas  vecākais eksperts |
| J. Kapilova - Finanšu ministrijas ES fondu sistēmas vadības departamenta Eiropas Savienības fondu tiesiskā nodrošinājuma nodaļas juriskonsulte |
| S. Liepa - Finanšu ministrijas Komercdarbības atbalsta kontroles departamenta vecākā eksperte |
| J. Šveica - Finanšu ministrijas Budžeta departamenta Labklājības sfēras finansēšanas nodaļas vecākā eksperte |
| I. Bergmane- Centrālās finanšu un līgumu aģentūras Veselības attīstības projektu nodaļas vadītājas vietniece |
| S.Sniķere – Pārresoru koordinācijas centrs |
| L.Bernāne - Tieslietu ministrijas Valststiesību departamenta Starptautisko publisko tiesību nodaļas juriste |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tiesību akta projekts tika nosūtīts saskaņošanai Finanšu ministrijai, Tieslietu ministrijai, un Pārresoru koordinācijas centram. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| **Nr.  p.k** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |
|  |  |  |  |  | - |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr.p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
|  | Vispārīgs komentārs | **Finanšu ministrija (1):**  Ņemot vērā, 2020. gada 22. septembra MK sēdes protokollēmuma Nr. 55 30. paragrāfa 2.1. un 2.2. apakšpunktos noteikto atrunu par Eiropas Savienības struktūrfondu un Kohēzijas fonda ietaupījumu reciklēšanas aizliegumu, lai nodrošinātu virssaistību neitrālu ietekmi uz valsts budžetu, jautājums par projekta Nr. 9.2.6.0/17/I/001 “Ārstniecības un ārstniecības atbalsta personāla kvalifikācijas uzlabošana” ietaupījumu pārdali uz projektu Nr. 9.2.3.0/15/I/001 “Veselības tīklu attīstības vadlīniju un kvalitātes nodrošināšanas sistēmas izstrāde un ieviešana prioritāro veselības jomu ietvaros” (turpmāk – projekts Nr. 9.2.3.0/15/I/001) jāskatās arī kontekstā ar potenciālo slogu valsts budžetam gadījumā, ja Eiropas Sociālā fonda (turpmāk – ESF) virssaistības tiktu pārceltas uz REACT-EU, tādējādi gala lēmums par ESF atlikumu pārdali, tiks pieņemts tajā brīdī, kad būs apzināti visi riski un apstiprināti DP grozījumi par REACT-EU finansējuma piesaisti | **Panākta vienošanās.** MK iesniegts rīkojuma projekts “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība”” un ar protokollēmuma projekta 7. punktu plānots atcelt MK 2020. gada 22. septembra sēdes protokollēmuma (prot. Nr. 55 30.§) “Par Kohēzijas politikas Eiropas Savienības fondu investīciju aktualitātēm (pusgada ziņojums)” 2.1. un 2.2. apakšpunktus, ar mērķi nodrošināt ES fondu piešķīruma saņemšanu pilnā apmērā no Eiropas Komisijas. | - |
|  | 1. Izteikt 8.punktu šādā redakcijā:  “8. Specifiskajam atbalsta mērķim pieejamais kopējais attiecināmais finansējums ir 6 809 777 euro, tai skaitā Eiropas Sociālā fonda finansējums – 5 788 310 euro un valsts budžeta finansējums – 1 021 467 euro.”. | **Finanšu ministrija (2):**  Lūdzam precizēt noteikumu projekta 1. punktu, norādot, ka 9.2.3. specifiskā atbalsta mērķim “Atbalstīt prioritāro (sirds un asinsvadu, onkoloģijas, bērnu (sākot no perinatālā un neonatālā perioda) aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” (turpmāk – 9.2.3.SAM) pieejamais kopējais attiecināmais finansējums ir 6 783 532 euro, tai skaitā Eiropas Sociālā fonda finansējums (turpmāk – ESF) – 5 766 002 euro un valsts budžeta finansējums – 1 017 530 euro. Norādām, ka ar darbības programmas “Izaugsme un nodarbinātība” grozījumiem Nr.5, no 9.2.3.SAM, tika izgrozītas neatbilstības 26 245 euro, t.sk. ESF 22 308 euro | **Ņemts vērā** | 1.Izteikt 8.punktu šādā redakcijā:  “8. Specifiskajam atbalsta mērķim pieejamais kopējais attiecināmais finansējums ir 6 783 532 *euro*, tai skaitā Eiropas Sociālā fonda finansējums – 5 766 002 *euro* un valsts budžeta finansējums – 1 017 530 *euro*.”. |
|  | Anotācija | **Finanšu ministrija (3):**  Lūdzam papildināt anotāciju ar izvērtējumu, vai VM atbilst visiem kritērijiem un nosacījumiem, kuri tika vērtēti, iesniedzot projekta Nr. 9.2.3.0/15/I/001 iesniegumu un pieņemot lēmumu par tā apstiprināšanu. Vēršam uzmanību, ka atbilstoši 2013.gada 28.decembra Eiropas Parlamenta un Padomes Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 71.pantam būtiskas izmaiņas projektā nav pieļaujamas. Ja VM atbilst visiem Nacionālajam veselības dienestam (turpmāk – NVD) izvirzītajiem nosacījumiem, lūdzam izvērtēt, vai nav nepieciešami papildus grozījumi MK 2014. gada 28. oktobra noteikumu Nr. 666 “Darbības programmas “Izaugsme un nodarbinātība” 9.2.3. specifiskā atbalsta mērķa “Atbalstīt prioritāro (sirds un asinsvadu, onkoloģijas, bērnu (sākot no perinatālā un neonatālā perioda) aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” īstenošanas noteikumi” (turpmāk – MK noteikumi Nr. 666) punktos, kas regulē NVD kā finansējuma saņēmēja pienākumus, piemēram, noteikumu projekta 14. punkts, kā arī 15. punkts, ņemot vērā anotācijā sniegto informāciju, ka jaunais finansējuma saņēmējs pārslēgs sadarbības līgumus | **Ņemts vērā** | - |
|  | 4.Izteikt 19. un 20. punktu šādā redakcijā:  “19. Šo noteikumu 16.2. apakšpunktā minētā atbalstāmā darbība ietver šādas attiecināmo izmaksu pozīcijas:  19.1. projekta īstenošanas izmaksas, kas saistītas ar veselības tīklu attīstības vadlīniju koncepcijas un darba uzdevuma izstrādi, dalību līguma slēgšanā, sadarbību ar ārpakalpojuma sniedzēju un nodevumu izvērtēšanu (ekspertīzi), kā arī informācijas izplatīšanu sabiedrībai, ārstniecības iestādēm un pašvaldībām par veselības tīklu attīstības vadlīnijām, tai skaitā:  19.1.1. tulkošanas pakalpojumu izmaksas;  19.1.2. informatīvo semināru un konferenču organizēšanas un īstenošanas izmaksas;  19.2. konsultantu un ekspertu pakalpojumu izmaksas, kas saistītas ar pētījumu, izvērtējumu un analīzes veikšanu un veselības tīklu attīstības vadlīniju izstrādi un publisko apspriešanu.  20. Šo noteikumu 16.3. apakšpunktā minētā atbalstāmā darbība ietver šādas attiecināmo izmaksu pozīcijas:  20.1. projekta īstenošanas izmaksas, kas saistītas ar vienotas nacionālās veselības aprūpes kvalitātes nodrošināšanas sistēmas koncepcijas un tehniskās specifikācijas izstrādi, darbu iepirkuma komisijā, sadarbību ar ārpakalpojuma sniedzēju un nodevumu izvērtēšanu (ekspertīzi), kā arī informācijas izplatīšanu sabiedrībai, ārstniecības iestādēm un pašvaldībām par kvalitātes nodrošināšanas sistēmu, tai skaitā:  20.1.1. tulkošanas pakalpojumu izmaksas;  20.1.2. informatīvo semināru un konferenču organizēšanas un īstenošanas izmaksas;  20.2. konsultantu un ekspertu pakalpojumu izmaksas, kas saistītas ar pētījumu, izvērtējumu un analīzes veikšanu un vienotas nacionālās veselības aprūpes kvalitātes nodrošināšanas sistēmas izveidi, publisko apspriešanu un ieviešanu;  20.3. informācijas tehnoloģiju risinājumu izmaksas kvalitātes nodrošināšanas sistēmas izstrādei un ieviešanai.”. | **Finanšu ministrija (4):**  Lūdzam precizēt noteikumu projekta 4. punktā norādītos 19.1. un 20.1. apakšpunktus, svītrojot projekta vadības uzdevumu izmaksas (piemēram, darba uzdevuma izstrādi, tehniskās specifikācijas izstrādi, dalību līgumu slēgšanā, darbu iepirkuma komisijā, sadarbību ar ārpakalpojuma sniedzēju un nodevumu izvērtēšanu), kuras sākot no 2021. gada 1. aprīļa paredzēts segt no vienotās atlīdzību likmes | **Ņemts vērā** | 5.Izteikt 19. un 20. punktu šādā redakcijā:  “19. Šo noteikumu 16.2. apakšpunktā minētā atbalstāmā darbība ietver šādas attiecināmo izmaksu pozīcijas:  19.1. projekta īstenošanas izmaksas, kas saistītas ar veselības tīklu attīstības vadlīniju koncepcijas izstrādi, , kā arī informācijas izplatīšanu sabiedrībai, ārstniecības iestādēm un pašvaldībām par veselības tīklu attīstības vadlīnijām, tai skaitā:  19.1.1. tulkošanas pakalpojumu izmaksas;  19.1.2. informatīvo semināru un konferenču organizēšanas un īstenošanas izmaksas;  19.2. konsultantu un ekspertu pakalpojumu izmaksas, kas saistītas ar pētījumu, izvērtējumu un analīzes veikšanu un veselības tīklu attīstības vadlīniju izstrādi un publisko apspriešanu.  20. Šo noteikumu 16.3. apakšpunktā minētā atbalstāmā darbība ietver šādas attiecināmo izmaksu pozīcijas:  20.1. projekta īstenošanas izmaksas, kas saistītas ar vienotas nacionālās veselības aprūpes kvalitātes nodrošināšanas sistēmas koncepcijas izstrādi, , kā arī informācijas izplatīšanu sabiedrībai, ārstniecības iestādēm un pašvaldībām par kvalitātes nodrošināšanas sistēmu, tai skaitā:  20.1.1. tulkošanas pakalpojumu izmaksas;  20.1.2. informatīvo semināru un konferenču organizēšanas un īstenošanas izmaksas;  20.2. konsultantu un ekspertu pakalpojumu izmaksas, kas saistītas ar pētījumu, izvērtējumu un analīzes veikšanu un vienotas nacionālās veselības aprūpes kvalitātes nodrošināšanas sistēmas izveidi, publisko apspriešanu un ieviešanu;  20.3. informācijas tehnoloģiju risinājumu izmaksas kvalitātes nodrošināšanas sistēmas izstrādei un ieviešanai.”. |
|  | 8. Izteikt 28.punktu šādā redakcijā:  “28. Finansējuma saņēmējam ir pienākums nodrošināt iekšējo projekta vadību un uzraudzību, izveidojot projekta vadības un uzraudzības komisiju un pieaicinot dalībai komisijā sadarbības partneru pārstāvjus komisijas locekļu statusā un atbildīgās iestādes pārstāvi novērotāja statusā. Finansējuma saņēmējs novērotāja statusā var pieaicināt arī sadarbības iestādes un vadošās iestādes pārstāvi. Projekta vadības un uzraudzības komisijas sanāksmes organizē pēc nepieciešamības, bet ne retāk kā reizi gadā.”. | **Finanšu ministrija (5):**  Ņemot vērā noteikumu projekta 8. punktā ietvertos grozījumus aizstājot NVD ar Finansējuma saņēmēju, lūdzam izvērtēt vai attiecīgi nav jāprecizē MK noteikumu Nr. 666 29.1 punkts | **Ņemts vērā**  Skaidrojam, ka 29.1 punkts nosaka, *ka Nacionālais veselības dienests un sadarbības partneri šo noteikumu 16.2. apakšpunktā minētās atbalstāmās darbības īstenošanai nepieciešamos personu datus nodod Centrālajai statistikas pārvaldei. Centrālā statistikas pārvalde saņemtos personu datus apvieno ar tās rīcībā esošiem datiem par konkrētajiem subjektiem un nodod izmantošanai šo noteikumu 16.2. apakšpunktā minētās atbalstāmās darbības pētījuma veicējam. Centrālā statistikas pārvalde, nododot personas datus pētījuma veicējam, nodrošina personas datu apstrādi saskaņā ar*[*Fizisko personu datu aizsardzības likumu*](https://likumi.lv/ta/id/4042-fizisko-personu-datu-aizsardzibas-likums)*, nepieļaujot personu identificējošu datu izpaušanu*.  Papildus skaidrojam, ka projekta 16.2. apakšpunktā minētā atbalstāmā darbība ir pabeigta, un nav nepieciešams to grozīt. | - |
|  | 9. Papildināt noteikumus ar VIII nodaļu šādā redakcijā:  "VIII. Noslēguma jautājumi  43. Ar 2021.gada 1.aprīli šo noteikumu 15.1punktā minētais finansējuma saņēmējs ir Veselības ministrija.  44. Šo noteikumu 11.5.apakšpunktā minēto sadarbības partneri šo noteikumu 43.punktā minētais finansējuma saņēmējs piesaista pēc 2021.gada 1.aprīļa.”.  45. Šo noteikumu 43.punktā minētais finansējuma saņēmējs projekta īstenošanas laikā var ierosināt grozījumus noslēgtajā vienošanās par projekta īstenošanu un pretendēt papildus finansējumam nepārsniedzot šo noteikumu 8.punktā noteikto pieejamo kopējo attiecināmo finansējumu.  46. Šo noteikumu 17. punktā minēto vienoto izmaksu likmi piemēro ar 2021. gada 1. aprīli.”. | **Finanšu ministrija (6):**  Lūdzam izvērtēt noteikumu projekta 9. punktā ietvertā 43. punkta nepieciešamību, ņemot vērā to, ka VM kļūs par finansējuma saņēmēju tikai pēc tam, kad tiks noslēgts līgums par projekta īstenošanu ar CFLA | **Sniegts skaidrojums.** Skaidrojam, ka noteikumu projekts neparedz citu punktu finansējuma saņēmēja maiņai. |  |
|  | **Finanšu ministrija (7):**  Lūdzam papildināt anotāciju ar informāciju par noteikumu projekta 9. punktā ietvertā 45. punkta regulējuma mērķi un būtību, kā arī tā lietderību, jo nepieciešamība veikt grozījumus noslēgtajā vienošanās ir jāapraksta | **Ņemts vērā** | Skatīt precizēto anotāciju |
|  | Vispārīgs komentārs | **Finanšu ministrija (8):**  Ņemot vērā, ka ir svītroti esošās MK noteikumu Nr. 666 redakcijas 19.1.1., 19.1.2., 20.1.1. un 20.1.2.apakšpunkti, lūdzam papildināt noteikumu projektu ar jaunu punktu, kurš noteiktu precizēt MK noteikumu nr. 666 13. punktu | **Ņemts vērā** | 3. Izteikt 13.punktu šādā redakcijā:  “13. Sadarbības partneris veic šo noteikumu 16.2. un 16.3. apakšpunktā norādītās atbalstāmās darbības un par to veikšanu saņem finansējumu atbilstoši šo noteikumu 16.1.apakšpunktam un 17.punktam.”. |
|  | Vispārīgs komentārs | **Finanšu ministrija (9):**  Lai nodrošinātu, ka pakalpojumu sniedzēja līmenī netiek sniegts atbalsts, pakalpojuma sniedzējus ir jāizvēlas saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci nodrošinošu procedūru, līdz ar to lūdzam papildināt noteikumu projektu ar jaunu punktu, kurš precizētu MK noteikumu Nr. 666 31. punktu, piemēram, šādā redakcijā:  “31. Nacionālais veselības dienests un sadarbības partneri slēdz līgumus, veic maksājumus un organizē iepirkumus, izvēloties pakalpojuma sniedzējus saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci nodrošinošu procedūru.” | **Ņemts vērā** | 1. Izteikt 31.punktu šādā redakcijā:   “31. Nacionālais veselības dienests un sadarbības partneri slēdz līgumus, veic maksājumus un organizē iepirkumus, izvēloties pakalpojuma sniedzējus saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci nodrošinošu procedūru.”. |
|  | Vispārīgs komentārs | **Finanšu ministrija (10):**  Lūdzam papildināt anotāciju ar skaidrojumu, kā tiks nodrošināts funkciju nodalījums, ja VM pildīs gan finansējuma saņēmēja, gan sadarbības partnera funkcijas | **Ņemts vērā** | Skatīt precizēto anotāciju |
|  | Anotācija | **Finanšu ministrija (11):**  Anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2. apakšsadaļas “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – 2. apakšsadaļa) 1. punktā teikts, ka attiecībā uz 9.2.3. SAM iznākumu rādītājs atbalstāmajai darbībai “Vienotas nacionālās veselības aprūpes kvalitātes nodrošināšanas sistēmas izveide un ieviešana” noteikts - to stacionāro ārstniecības iestāžu skaits, kuras nodrošina neatliekamās medicīniskās palīdzības sniegšanu un kuras atbalstītas kvalitātes sistēmas un veselības tīklu attīstības vadlīniju izstrādāšanai un ieviešanai, – 21 iestāde ir sasniegts, jo visām ārstniecības iestādēm, kas nodrošina neatliekamās medicīniskās palīdzības sniegšanu (to darbiniekiem) ir nodrošinātas apmācības kvalitātes sistēmas un veselības tīklu attīstības vadlīniju izstrādāšanai un ieviešanai. Taču 9.2.6. SAM ietvaros apmācības par klīniskajiem algoritmiem un klīniskajiem (pacientu) ceļiem vēl turpinās, kā arī NVD iesniegtajā pēdējā maksājumu pieprasījumā nav norādījis, ka šis iznākuma rādītājs projekta ietvaros būtu sasniegts, līdz ar to, lūdzam atbilstoši precizēt anotācijas aprakstu | **Ņemts vērā** | Skatīt precizēto anotāciju |
|  | Anotācija | **Finanšu ministrija (12):**  Ņemot vērā, ka projekta Nr. 9.2.3.0/15/I/001 ietvaros prioritārajās veselības jomās jau ir izstrādāti klīniskie algoritmi, klīniskie ceļi un kvalitātes indikatori, lūdzam precizēt anotācijas I sadaļu, konkretizējot, kādās prioritārajās veselības jomās kādus papildus klīniskos algoritmus, klīniskos ceļus un kvalitātes indikatorus ir paredzēts izstrādāt | **Ņemts vērā** | Skatīt precizēto anotāciju |
|  | Anotācija | **Finanšu ministrija (13):**  Ņemot vērā, ka anotācijā tiek norādīts, ka par papildus finansējumu tiks nodrošinātas papildus apmācības veselības aprūpes nozares vadībā iesaistītajam personālam un ārstniecības iestāžu vadības personālam par pakalpojumu kvalitāti un pacientu drošību, un apmācības par pakalpojumu kvalitāti un pacientu drošību jau ir notikušas projekta Nr. 9.2.3.0/15/I/001 ietvaros, lūdzam precizēt anotāciju, konkretizējot, kādas tieši apmācības ir paredzētas | **Ņemts vērā** | Skatīt precizēto anotāciju |
|  | Anotācija | **Finanšu ministrija (14):**  Lūdzam precizēt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 5.aili “izmaiņas, salīdzinot ar vidēja termiņa budžeta ietvaru 2023. gadam”, aizstājot gadu “2023.”ar “2022.”. | **Ņemts vērā** | Skatīt precizēto anotāciju |
|  | Anotācija | **Finanšu ministrija (15):**  Lūdzam precizēt anotācijas III sadaļas 6. apakšsadaļu “Detalizēts ieņēmumu un izdevumu aprēķins”, norādot finansējumu sadalījumā pa gadiem, tai skaitā izlietoto finansējumu (izdalot katram gadam atsevišķi ESF finansējumu un valsts budžeta finansējumu), – tā, lai finansējuma apmērs pa pozīcijām atbilstu noteikumu projekta 1. punktā norādītajam | **Ņemts vērā** | Skatīt precizēto anotāciju |
|  |  | **Finanšu ministrija (16):**  Ņemot vērā, ka 9.2.3. SAM tiek palielināts finansējums, lūdzam VM iesniegt FM precizētu 9.2.3. SAM rādītāju pasi, kur precizēts finansējums | **Ņemts vērā**. Anotācija papildināta ar skaidrojumu, ka rādītāju pase tiks precizēta pēc šo grozījumu spēkā stāšanās, lai netiktu kavēta noteikumu grozījumu apstiprināšana. | Skatīt precizēto anotāciju |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem [par elektronisko dokumentu noformēšanu](http://pro.nais.lv/naiser/text.cfm?Ref=0101032009040700300&Req=0101032009040700300&Key=0101032005062800473&Hash=).

L.Žurovska

Investīciju un ES fondu uzraudzības departamenta

ES fondu ieviešanas nodaļas vecākā reference

Tālr.: 67 876 012

Liga.Zurovska@vm.gov.lv